ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑՈՒ ԱՆՁՆԱԳՐԻ ԵՎ ՆՈՒՅՆԱԿԱՆԱՑՄԱՆ ՔԱՐՏԻ ՏՐԱՄԱԴՐՄԱՆ ԵՎ ՏՐԱՄԱԴՐՄԱՆ ՄԵՐԺՄԱՆ ԿԱՐԳԸ, ԼՐԱՑՈՒՑԻՉ ՎՃԱՐԻ ԴԻՄԱՑ ԱՎԵԼԻ ՍԵՂՄ ԺԱՄԿԵՏՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑՈՒ ԱՆՁՆԱԳՐԻ ԵՎ ՆՈՒՅՆԱԿԱՆԱՑՄԱՆ ՔԱՐՏԻ ՏՐԱՄԱԴՐՄԱՆ ԺԱՄԿԵՏԸ ԵՎ ԼՐԱՑՈՒՑԻՉ ՎՃԱՐԻ ՉԱՓԸ  ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑՈՒ ԱՆՁՆԱԳՐԻ ԿԱՄ ՆՈՒՅՆԱԿԱՆԱՑՄԱՆ ՔԱՐՏԻ ՏՐԱՄԱԴՐՄԱՆ ԸՆԹԱՑՔՈՒՄ ՄԱՍՆԱՎՈՐ ԳՈՐԾԸՆԿԵՐՈՋ ՆԵՐԳՐԱՎՄԱՆ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	1. ՀՀ պաշտպանության նախարարություն
	ՊՆ/510/13049-2026

	
	14.09.2026թ․

	Առարկություններ և առաջարկություններ չկան:

	Ընդունվել է ի գիտություն։

	2. ՀՀ պետական եկամուտների կոմիտե
	01/3-4/55498-2026

	
	15.09.2026

	Առարկություններ և առաջարկություններ չկան:

	Ընդունվել է ի գիտություն։

	3. ՀՀ կրթության, գիտության, մշակույթի և սպորտի նախարարություն
	01/18․2/34035-2026

	
	15.09.2026թ․

	Առարկություններ և առաջարկություններ չկան:

	Ընդունվել է ի գիտություն։

	4. ՀՀ ազգային անվտանգության ծառայություն
	11/517

	
	23.09.2026թ․

	«Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» ՀՀ կառավարության որոշման նախագծի վերաբերյալ ներկայացվում են հետևյալ առաջարկությունները․
1․ Նախագծի հավելվածի 26-րդ կետով նախատեսվում է, որ մասնավոր գործընկերն ի թիվս այլ դեպքերի դիմողին ծանուցում է, երբ իր գնահատմամբ դիմողը չունի անձնագիր կամ նույնականացման քարտ ստանալու իրավունք՝ ուղղորդելով նրան կատարելու պահանջվող գործողությունները։ Վերոգրյալից ելնելով առաջարկում ենք վերանայել նշված կարգավորումը՝ «անձը հաստատող փաստաթղթի մասին» օրենքի 13-րդ հոդվածի 3-րդ և 4-րդ մասերին հանմապատասխանեցնելու նպատակով, մասնավորապես բացառելով մասնավոր գործընկերոջ կողմից դիմողի՝ անձնագիր կամ նույնականացման քարտ ստանալու իրավունքի վերաբերյալ իրավական գնահատական տալու և դրա հիման վրա անձի համար փաստական հետևանքներ առաջացնող գործողություններ իրականացնելու հնարավորությունը։

	Ընդունվել է։ 
Նախագծի լրամշակված տարբերակի 23-րդ կետով նախատեսվում է նախնական էլեկտրոնային հայտի նախնական ստուգում մասնավոր գործընկերոջ կողմից, որի ընթացքում վերջինս իրականացնում է զուտ հայտի ամբողջականությունն ապահովելուն և տվյալների միջև անհամապատասխանությունը վերացնելուն ուղղված գործողություններ: Ընդ որում, բոլոր այդ գործողությունները մասնավոր գործընկերը կատարում է նախագրանցման փուլում, երբ դեռևս անձը չի դիմել անձնագիր կամ նույնականացման քարտ ստանալու համար: 


	2․ Նախագծի հավելվածի 31-րդ կետում «3-րդ գլխով» բառերը փոխարինել «2-րդ գլխով» բառերով։
	Ընդունվել է։
Նախագծի լրամշակված տարբերակի 26-րդ կետում նշվում է էլեկտրոնային միասնական հարթակ վերբեռնված փաստաթղթերի բնօրինակները ներկայացնելու պահանջը՝ առանց որևէ գլխի կամ կետի հղում կատարելու: 


	3․ Նախագծի հավելվածի 33-րդ կետի երկրորդ նախադասությունը հանել, քանի որ այն դուրս է Նախագծի կարգավորման շրջանակից և նախատեսվում է սահմանել «Անձի կենսաչափական տվյալների մշակման կանոնները սահմանելու մասին» Կառավարության որոշման նախագծով։

	Չի ընդունվել։
Այդ նախադասությամբ նախատեսվում է, որ կա բացառություն տվյալների հավաքագրման տեղի մասով։


	4․ Նախագծի հավելվածի 61-րդ կետում անհրաժեշտ է որոշակիացնել մասնավոր գործընկերոջ գրասենյակի աշխատակցի կողմից քաղաքացու նույնականացման գործընթացում կենսաչափական սոտւգման իրականացման դեպքերը։

	 Ընդունվել է։

	5․ Նախագծի հավելվածի 62-րդ կետի առաջին նախադասությունից հանել«կամ նույնականացման քարտը» և «բացառությամբ նույնականացման քարտ ստանալու դեպքում» բառերը։

	Ընդունվել է։ 


	6․Նախագծի հավելվածի 66-րդ կետի երրորդ նախադասությունում անհրաժեշտ է հստակեցնել, թե ում են ուղարկվելու հին անձնագիրը կամ նույնականացման քարտը՝ ոչնչացման նպատակով։
	Ընդունվել է։ 
 

	5. ՀՀ աշխատանքի և բարեկեցության նախարարություն
	ԱԹ//35770-2026

	
	23.09.2026թ․

	«ՀՀ քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» ՀՀ կառավարության որոշման նախագծի վերաբերյալ առաջարկվում է՝
1․ Սահմանել  «փորձագիտական կենսաչափական ստուգում» կամ «կենսաչափական փորձագիտական ստուգում» եզրույթները,

	Չի ընդունվել։
Այդ հասկացությունները սահմանվելու են կենսաչափական տվյալները հավաքագրելու և մասնավոր գործընկերոջ գործողությունները կարգավորող կառավարության որոշումներով։ 



	2․ Նախագծի 11-րդ կետի 2-րդ և 16-րդ կետի 2-րդ ենթակետերում նշված տեղեկանքները ստանալ ինքնաշխատ եղանակով՝ ԲՊՌ-ից,

	Չի ընդունվել։ 
Այդ փաստաթղթերի վերբեռնման նպատակն է անձից ստանալ լուսանկարով փաստաթուղթ, որի միջոցով իրականացնել նույնականացումը։


	3․ 13-րդ կետում հստակ թվարկել օրինական ներկայացուցիչ լինելու փաստը հաստատող փաստաթղթերը,

	Չի ընդունվել։ 
Օրենսդրությունը սահմանում է օրինական ներկայացուցիչ հանդիսացող անձանց կազմը և այդ փաստը հավաստող փաստաթղթերը։ 


	4․ Նախագծով սահմանված կարգի 19-րդ կետից հանել «Միասնական սոցիալական ծառայության աշխատակիցներ» բառակապակցությունը՝ քանի-որ Միասնական սոցիալական ծառայության (ՄՍԾ) գործառույթները  սահմանափակվում են սոցիալական պաշտպանության ոլորտով (կենսաթոշակների, նպաստների նշանակման, սոցիալական աջակցության տրամադրման, զբաղվածության ապահովման և անձի ֆունկցիոնալության գնահատման)։ Անձը հաստատող փաստաթղթերի (անձնագիր, նույնականացման քարտ) տրամադրման հետ կապված գործընթացները գտնվում են ՀՀ ներքին գործերի նախարարության միգրացիայի և քաղաքացիության ծառայության իրավասության ներքո՝ առանձին իրավակարգավորումներով։ Նշված կետով ՄՍԾ աշխատակիցներին վերապահվող լիազորությունը (դիմել այլ անձի փոխարեն փաստաթուղթ ստանալու համար) դուրս է ՄՍԾ-ի գործառույթների շրջանակից։ Այլ գործառույթի վերապահումը ՄՍԾ-ին իրավաչափ չէ և չի կարող սահմանվել ՄՍԾ-ի աշխատկիցների համար, հաշվի առնելով նաև այն հանգամանքը, որ ՄՍԾ աշխատակիցների պաշտոնների նկարագրություններում կամ պաշտոնների անձնագրերում նման գործառույթ վերապահված չէ:

	Չի ընդունվել։ 
Այդ գործառույթը սահմանված է «Անձը հաստատող փաստաթղթի մասին» օրենքով։ Կառավարության որոշման տեքստում փոփոխված տարբերակում նշված է միայն օրենքով իրավասու անձ։




	5․ 24-րդ կետը խմբագրել՝ նախատեսելով, որ Շտեմարաններում առկա բավարար տեղեկատվության դեպքում  իրավունքի հարցը իրացվում է (դիմումը բավարարվում կամ մերժվում է) ինքնաշխատ եղանակով, մերժելու դեպքում տեղեկացնելով (էկրանին ցուցադրելու և միաժամանակ էլ․ հասցեին հաղորդագրություն ուղարկելու միջոցով) մերժման պատճառը (օրինակ՝ ԲՊՌ-ում հաշվառված չէ), իսկ մասնավոր գործընկերը ստուգի այն դեպքերը, երբ շտեմարանների տվյալները բավարար չեն դիմումը բավարարելու կամ մերժելու համար, ինչի մասին (դիմումն ուսումնասիրելու մասին) դիմողը կտեղեկացվի (էկրանին ցուցադրելու և միաժամանակ էլհասցեին հաղորդագրություն ուղարկելու միջոցով)։ Նման գործընթացն ավելի արդյունավետ կդառնա և քաղաքացու, և գործընկերոջ համար, միաժամանակ կկրճատվի գորընթացի տևողությունը,

	Չի ընդունվել։
Մասնավոր գործընկերոջ և Հանրային գործընկերոջ կողմից գործառույթների հստակ տարանջատումը և քայլերը մանրամասն քննարկումների և վերլուծությունների արդյունքում արդեն արձանագրված են, ուստի այս փուլում գործընթացի փոփոխություն նպատակահարմար չէ։
 


	6․ 26-րդ կետում սպառիչ թվարկել մերժման դեպքերը՝ հարաբերությունները հստակ կարգավորելու նպատակով, ինչպես նաև, քննարկման առարկա դարձնել 26-րդ կետի և դրան փոխկապակցված 27-րդ կետի կարգավորումներն այն տեսանկյունից, թե տվյալների անհամապատասխանության դեպքում գործընկերը ինչպես է հայտնաբերում, որ այդ տվյալները պատկանում են հենց դիմող անձին։ Ընդհանուր առմամբ խնդրահարույց է ԲՊՌ-ի տվյալի սխալ լինելը։ Խնդիրը թերևս տվյալի սխալ մուտքագրումն է և այս դեպքերում սույն առաջարկությունների 4-րդ կետն ավելի կիրառական և արդյունավետ է,
	Ընդունվել է մասամբ։
Դրույթները վերաձևակերպվել են, մերժման հիմքերը սպառիչ թվարկված չեն, քանի որ դրանք սահմանված են օրենքով։ 


	7․ 52-րդ կետի 1-ին ենթակետում հստակեցնել «բոլոր տվյալները» ձևակերպումը,
	Ընդունվել է։ 


	8․ 53-րդ կետը խմբագրել՝ նախատեսելով կարգավորում չկասեցնելու դեպքում կամ հստակեցնել, թե որ դեպքում է կասեցվում,
	Ընդունվել է։ 
Նախագծի լրամշակված տարբերակում չկա լիազոր մարմնի կողմից ժամկետի կասեցման լիազորությունը: 


	9․ 54-րդ կետի կարգավորման առարկան պարզ չէ, եթե արդյունքները հաշվի են առնվում, սակայն պարտադիր չեն որոշում կայացնելիս։ Ընդ որում պարզ չէ, թե ինչ որոշման մասին է նշված, 
	Ընդունվել է։
Նախագծի լրամշակված տարբերակի՝ լիազոր մարմնի կողմից որոշում կայացնելը սահմանող 5-րդ գլխից այդ կարգավորումները հանվել են: 


	10․ 62-րդ կետում առաջարկվում է նախատեսել նաև պարզ լիազորագիր, որը անձը կարող է տալ անձնագրի համար դիմելու օրը՝ տվյալ գրասենյակում կամ կենսաչափական տվյալներ մուտքագրելիս։
	Չի ընդունվել։
Դրույթը վերախմբագրվել է և սահմանվել է, որ բոլոր համապատասխան իրավասություն ունեցող անձինք կարող են ստանալ անձնագիրը։ 


	6․ ՀՀ ֆինանսների նախարարություն
	01/11-4/25089-2026

	
	28․09․2026թ․

	Առարկություններ և առաջարկություններ չկան:

	Ընդունվել է ի գիտություն։

	7. ՀՀ մարդու իրավունքների պաշտպանի գրասենյակ 
	01/13․3/5022-2026
29․09․2026թ․

	
	

	 Ի պատասխան Ձեր՝ թիվ 43/6/275498-26 գրության՝ տեղեկացնում եմ, որ «Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հիմնական նկատառումը հետևյալն է.
Մարդու իրավունքների պաշտպանը, որպես «Հաշմանդամություն ունեցող անձանց իրավունքների մասին» ՄԱԿ-ի կոնվենցիայի դրույթների կիրառության մշտադիտարկում իրականացնող պաշտոնատար անձ, ևս մեկ անգամ ընդգծում է, որ «Անձը հաստատող փաստաթղթի մասին» օրենքով ու Նախագծով նախատեսված կարգավորումները, որոնք վերաբերում են անգործունակ ճանաչված անձանց ու հաշմանդամություն ունեցող անձանց անձնագրերի ու նույնականացման քարտի տրամադրման գործընթացներին, խնդրահարույց են հաշմանդամություն ունեցող անձանց համար մատչելիության ու նրանց կարծիքը հաշվի առնելու մեխանիզմների երաշխավորման տեսանկյունից։ 

	Չի ընդունվել։
Կարգավորումը սահմանված է օրենքով։

	8. ՀՀ գլխավոր դատախազություն

	02//25034-2026

	
	30․09․2026թ․

	«Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» Հայաստանի Հանրապետության կառավարության որոշման նախագծի հավելվածի 41-րդ, 42-րդ և 43-րդ կետերում «խարդախության դեպք» ձևակերպումն առաջարկում ենք վերանայել՝ նկատի ունենալով ՀՀ քրեական օրենսգրքի 255-րդ հոդվածով նախատեսված խարդախության հանցակազմի բովանդակությունը:

	Ընդունվել է։

	9․ ՀՀ բարձր տեխնոլոգիական և արհեստական բանականության նախարարություն
	01/15․2/6505-2026

	
	01․10․2026թ․

	[bookmark: _Hlk182314176]Ի պատասխան Ձեր՝ 2026 թվականի սեպտեմբերի 8-ի թիվ 43/6/275498-26 գրության՝Հայաստանի Հանրապետության կառավարության «Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» որոշման նախագծի (այսուհետ՝ Նախագիծ) վերաբերյալ տեղեկացնում եմ հետևյալը՝
1. Նախագծի Հավելվածի (այսուհետ՝ Հավելված) 3-րդ կետով նախատեսվում է, որ անձնագիր կամ նույնականացման քարտ տրամադրելու գործընթացը նախաձեռնվում է «e-id.am» էլեկտրոնային միասնական հարթակով, որը տվյալների փոխանակման շերտի միջոցով փոխկապակցված է բնակչության պետական ռեգիստրին։ Միաժամանակ, Հավելվածի հետագա դրույթներով անձնագրի և նույնականացման քարտի տրամադրման գործընթացում նախատեսվում է նաև ազգային նույնականացման հարթակի, մասնավոր գործընկերոջ տեղեկատվական համակարգի, ինչպես նաև այլ՝ արտաքին տեղեկատվական համակարգերի օգտագործում, այդ թվում՝ դրանց միջոցով կամ դրանց նկատմամբ ինքնաշխատ հարցումների և ստուգումների իրականացում։ Այսպես՝ Հավելվածի տարբեր դրույթներում կիրառվում են «էլեկտրոնային միասնական հարթակ», «էլեկտրոնային միասնական համակարգ», «համակարգ» և «մասնավոր գործընկերոջ համակարգ» հասկացությունները՝ առանց դրանց փոխհարաբերակցությունը հստակ սահմանելու։
Հաշվի առնելով, որ Հավելվածով նախատեսվում է պետական թվային ծառայության մատուցման գործընթաց, որի շրջանակներում իրականացվելու է տարբեր տեղեկատվական համակարգերի միջև տվյալների փոխանակում՝ առաջարկում եմ Հավելվածը վերանայել՝ ապահովելով նախատեսվող թվային գործընթացի համապատասխանությունը պետական տեղեկատվական համակարգերի փոխգործելիության և տվյալների փոխանակման ոլորտում օրենսդրությամբ սահմանված միասնական պահանջներին՝ հստակ տարանջատելով նշված տեղեկատվական համակարգերը և սահմանել դրանց գործառութային նշանակությունը և փոխհարաբերակցությունը, այդ թվում՝ հստակեցնել, թե ո՞ր համակարգի միջոցով են իրականացվում դիմողի հետ փոխգործակցությունը, պետական տեղեկատվական համակարգերից տվյալների ստացումը, ինքնաշխատ ստուգումները և դրանց արդյունքների փոխանցումը լիազոր մարմնին։
Մասնավորապես, առաջարկում ենք Նախագծով հստակ տարանջատել և սահմանել «e-id.am» էլեկտրոնային միասնական հարթակի, ազգային նույնականացման հարթակի, մասնավոր գործընկերոջ տեղեկատվական համակարգի և Նախագծում նշված արտաքին տեղեկատվական համակարգերի փոխհարաբերակցությունը և դրանցից յուրաքանչյուրի գործառութային նշանակությունը՝ հստակեցնելով, թե նշված համակարգերից յուրաքանչյուրի միջոցով անձնագրի և նույնականացման քարտի տրամադրման գործընթացի որ փուլերն են իրականացվում։
Բացի այդ՝ հաշվի առնելով, որ «Հանրային տեղեկությունների մասին» օրենքով նախատեսված էլեկտրոնային միասնական հարթակը պետական ծառայությունների մատուցման շրջանակում տվյալների փոխանակման շերտի միջոցով փոխկապակցվում է բնակչության պետական ռեգիստրին, իսկ օրենքով նախատեսված դեպքերում՝ նաև այլ պետական տեղեկատվական համակարգերի հետ, առաջարկում եմ հստակեցնել Հավելվածով նախատեսված «e-id.am» էլեկտրոնային միասնական հարթակի կարգավիճակը և դրա հարաբերակցությունը օրենքով նախատեսված էլեկտրոնային միասնական հարթակի հետ։ Մասնավորապես, եթե Հավելվածով նախատեսված «e-id.am» հարթակը հանդիսանում է օրենքով նախատեսված էլեկտրոնային միասնական հարթակը կամ դրա միջոցով մատուցվող համապատասխան պետական էլեկտրոնային ծառայությունը՝ առաջարկում եմ Նախագծի կարգավորումները համապատասխանեցնել վերոհիշյալ հարթակի գործունեության և պետական տեղեկատվական համակարգերի հետ փոխգործակցության համար օրենսդրությամբ սահմանված պահանջներին։ Իսկ, եթե նախատեսվում է առանձին տեղեկատվական համակարգ կամ հարթակ՝ առաջարկում եմ հստակեցնել դրա իրավական կարգավիճակը, կառավարման և շահագործման համար պատասխանատու սուբյեկտին, ինչպես նաև էլեկտրոնային միասնական հարթակի և պետական տեղեկատվական համակարգերի հետ դրա փոխգործակցության մեխանիզմը։
Միաժամանակ, Հավելվածի 3֊րդ կետում առաջարկում եմ «մասնավոր գործընկերը» բառերը փոխարինել «Օրենքով սահմանված մասնավոր գործընկերը (այսուհետ՝ մասնավոր գործընկեր)» բառերով, քանի որ «մասնավոր գործընկեր» հասկացության սահմանումը սահմանվել է Օրենքի 2֊րդ հոդվածի 1֊ին մասի 22֊րդ կետով: Սույն առաջարկությունը պայմանավորված է նրանով, որ վերոհիշյալ կարգավորումից պարզ չէ, թե ո՞վ է այդ մասնավոր գործընկերը, ինչ իրավական կարգավիճակ ունի և ինչպիսի՞ պայմանագրային հիմքերով է տիրապետում ՀՀ բնակչության պետական ռեգիստրի և կենսաչափական տվյալների համակարգերին։
Միաժամանակ, Հավելվածի 3֊րդ կետում առաջարկում եմ «մասնավոր գործընկերը» բառերը փոխարինել «Օրենքով սահմանված մասնավոր գործընկերը (այսուհետ՝ մասնավոր գործընկեր)» բառերով, քանի որ «մասնավոր գործընկեր» հասկացության սահմանումը սահմանվել է Օրենքի 2֊րդ հոդվածի 1֊ին մասի 22֊րդ կետով: Սույն առաջարկությունը պայմանավորված է նրանով, որ վերոհիշյալ կարգավորումից պարզ չէ, թե ո՞վ է այդ մասնավոր գործընկերը, ինչ իրավական կարգավիճակ ունի և ինչպիսի՞ պայմանագրային հիմքերով է տիրապետում ՀՀ բնակչության պետական ռեգիստրի և կենսաչափական տվյալների համակարգերին։
 Ինչպես նաև, առաջարկում եմ հստակեցնել, թե ի՞նչ համակարգի մասին է խոսքը՝ առանձին տեղեկատվական համակարգ, տվյալների շտեմարան, թե՞ պարզապես դիմումի մշակման ժամանակավոր գործիք։ Ինչպիսի՞ տվյալներ են այնտեղ պահպանվում և որքան ժամանակ, ո՞վ է այդ տվյալների շտեմարանի կառավարիչը, ո՞վ է պատասխանատու տվյալների ճշտության, անվտանգության ու պահպանման համար, արդյո՞ք այդ տվյալները փոխանցվում են պետական մարմնի համակարգ, և, եթե այո՝ ինչ եղանակով,  արդյո՞ք այդ համակարգում ձևավորվում է պետական ռեգիստրի տվյալների առանձին կրկնօրինակ, ինչպես նաև, ինչպե՞ս է ապահովվում տվյալների հասանելիության, փոփոխության և փոխանցման հետագծելիությունը։

	Չի ընդունվել։
Էլեկտրոնային միասնական հարթակի հասկացությունը կարգում տրված է, իսկ citizen.haypass.am այն կայքն է, որով քաղաքացիները դիմելու են անձնագիր կամ նույնականացման քարտ ստանալու համար։ Միաժամանակ, բոլոր հասկացությունները օգտագործվում են օրենքում օգտագործվող հասկացությունների համաձայն։ Ենթաօրենսդրական նորմատիվ ակտը ընդունվում է այն օրենքի կատարումն ապահովելու համար, որով սահմանվել է լիազորություն ընդունելու այդ ակտը, ուստի ամեն անգամ հասկացություններից առաջ օրենքով սահմանված բառերը գրելու անհրաժեշտություն առկա չէ։



Ընդունվել է ի գիտություն։
Դուրս է որոշման կարգավորման առարկայից


































Չի ընդունվել։
Որոշումից հստակ է, որ որոշումը բխում է <Անձը հաստատող փաստաթղթի մասին> օրենքից, որում կարգավորոված է խնդրո առարկան։

	2.  Հավելվածի 8֊րդ և այլ կետով նախատեսվում է ՀՀ կառավարության որոշմամբ նախատեսված ազգային նույնականացման հարթակով խիստ նույնականացման իրականացում, ընդ որում՝ որոշ դեպքերում խիստ նույնականացումը սահմանվում է որպես պարտադիր պայման, իսկ այլ դեպքերում նախատեսվում է առանց նշված եղանակով խիստ նույնականացման գործընթացի իրականացում։
Հաշվի առնելով պետական էլեկտրոնային ծառայությունների մատուցման ընթացքում նույնականացման միասնական և փոխգործելի մեխանիզմների ապահովման անհրաժեշտությունը՝ առաջարկում եմ Հավելվածով կիրառվող նույնականացման եղանակները համապատասխանեցնել ազգային նույնականացման համակարգի համար սահմանված կարգավորումներին և հստակեցնել այն դեպքերն ու չափանիշները, որոնց առկայությամբ ազգային նույնականացման հարթակով խիստ նույնականացումը պարտադիր է։
Միաժամանակ, առաջարկում ենք վերանայել Նախագծի հավելվածի 8-10-րդ, 24-րդ և 37-րդ կետերը՝ «Հանրային տեղեկությունների մասին» օրենքին համապատասխան նախատեսելով պետական տեղեկատվական համակարգերում առկա տվյալների ստացումը սկզբնաղբյուր շտեմարաններից՝ տվյալների փոխանակման շերտի միջոցով, առանց քաղաքացուց դրանց ներկայացումը կամ մուտքագրումը պահանջելու։

	Չի ընդունվել։
Խիստ նույնականացումը ենթադրող դեպքերը հստակ գրված են։
Ինչ վերաբերում է անհրաժեշտ փաստաթղթերի վերբեռնման պահանջը էլեկտրոնային համակարգերից ստանալուն փոխարինելուն, ապա այդ փուլերում փաստաթղթի վերբեռնումը անհրաժեշտ է անձի նույնականացումը ապահովելու համար, այլ ոչ տվյալի ստացումը։


	3. Հավելվածի 11֊րդ կետով նախատեսվում են էլեկտրոնային միասնական հարթակ վերբեռնվող փաստաթղթերի ցանկ, որոնք անհրաժեշտ են 16 տարին լրացած քաղաքացու կողմից նույնականացման քարտ ստանալու համար, որոնց շարքում է նաև օրինական ներկայացուցչի կողմից ներկայացվելու դեպքում, օրինական ներկայացուցչի անձը հաստատող փաստաթուղթը և օրինական ներկայացուցիչ լինելը հավաստող փաստաթուղթը: Սակայն, «Անձը հաստատող փաստաթղթի մասին» օրենքի 10-րդ հոդվածի 3-րդ մասով ուղղակիորեն սահմանվում է, որ՝ 16 տարին լրացած անձը դիմում է անձամբ: Օրինական ներկայացուցիչ կարող է դիմել միայն անգործունակ ճանաչված անձանց դեպքում, որի վերաբերյալ իրավակարգավորումը նախատեսվում է Հավելվածի 18-րդ կետով։  

	Ընդունվել է։


	4. Հավելվածի 14֊րդ և 16֊րդ կետերը վերանայման կարիք ունեն՝ նկատի ունենալով, որ 14-րդ կետով նախատեսվում է՝ նույնականացման քարտ ստանալու նպատակով օրինական ներկայացուցիչը 6-ից մինչև 16 տարեկան երեխայի համար կարող է դիմել միայն խիստ նույնականացում անցնելով։ Իսկ 16-րդ կետի 4-րդ ենթակետը՝ մինչև 16 տարեկան երեխայի անձնագրի համար թույլ է տալիս դիմել նաև առանց խիստ նույնականացման՝ պարզապես վերբեռնելով ծնողի անձնագիրը։ Հետևաբար պարզ չէ, թե ինչով է պայմանավորված նույն տարիքի երեխայի համար նույնականացման քարտ ստանալիս խիստ նույնականացումը պարտադիր, իսկ անձնագիր ստանալիս՝ ոչ պարտադիր։

	Ընդունվել է։


	5. Հավելվածի 16֊րդ կետով նախատեսվում է, որ մինչև 16 տարեկան քաղաքացու անունից անձնագիր տրամադրելու համար դիմում է նրա օրինական ներկայացուցիչը՝ առաջին անգամ մինչև 16 տարեկան քաղաքացու անունից անձնագիր տրամադրելու համար դիմելիս էլեկտրոնային միասնական հարթակ են վերբեռնվում  անձնագիր: Սակայն, հարկ է նկատել, որ առաջին անգամ անձնագրավորվող երեխան չի կարող ունենալ անձնագիր։ Հետևաբար՝ առաջին անգամ անձնագիր ստանալու համար էլեկտրոնային միասնական հարթակ պետք է վերբեռնվի մինչև 16 տարեկան քաղաքացու ՝«Անձը հաստատող փաստաթղթի մասին» օրենքի (այսուհետ՝ Օրենք) 2֊րդ հոդվածի 1֊ին մասի 1֊ին կետով սահմանված՝ անձը հաստատող փաստաթուղթ համարվող ծննդյան վկայականը, որը, թերևս, ամբողջությամբ դուրս է մնացել Հավելվածի 16֊րդ կետի ցանկից:
Միաժամանակ, Նախագծի 11-րդ, 16-րդ, 18-րդ և 19-րդ կետերն առաջարկում եմ վերանայել՝ պետական տեղեկատվական համակարգերում առկա և տվյալների փոխանակման շերտի միջոցով ստացման ենթակա տեղեկությունները հավաստող փաստաթղթերի էլեկտրոնային պատճենները քաղաքացուց կրկին պահանջելու անհրաժեշտությունը բացառելու նպատակով։
	Ընդունվել է։


	6. Հավելվածի 24-րդ և 26-րդ կետերով մասնավոր գործընկերը գնահատում է անձի՝ փաստաթուղթ ստանալու իրավունքը, Հավելվածի 25-րդ և 28-րդ կետերով մասնավոր գործընկերոջ գնահատականից կախված է գործընթացի շարունակությունը, Հավելվածի 26-րդ կետը թույլ է տալիս պահանջել այն փաստաթղթերը, որոնք մասնավոր գործընկերը համարում է անհրաժեշտ:
Մինչդեռ, Օրենքի 14-րդ հոդվածի 1-ին մասի 3-րդ և 4-րդ կետերով օրենսդիրը մասնավոր գործընկերոջը լիազորում է միայն դիմողի տրամադրած փաստաթղթերի ամբողջականության և համապատասխանության ստուգումը, ներկայացված փաստաթղթերին դիմողի վերաբերյալ ստացված տվյալների համապատասխանության ստուգումը՝ արդյո՞ք ներկայացված տվյալները տեխնիկապես համընկնում են Բնակչության պետական ռեգիստրի բազայի հետ, թե ոչ:  
Վերոգրյալով պայմանավորված՝ առաջարկում եմ վերանայել Հավելվածով նախատեսվող վերոհիշյալ լիազորությունների բովանդակությունը և սահմանել անձնագիր կամ նույնականացման քարտ ստանալու համար անհրաժեշտ այն օբյեկտիվ և սպառիչ չափանիշները, որոնց առկայության պարագայում առաջանում է կենսաչափական նույնականացման անհրաժեշտություն: 
Առաջարկում եմ նաև ծանուցման մեջ նշել Օրենքի 15-րդ հոդվածի 1-ին մասով նախատեսված՝ լիազոր մարմնին բողոք ներկայացնելու հնարավորության և մեկամսյա ժամկետի վերաբերյալ։

	Ընդունվել է։


	7. Հավելվածի 35-րդ և հաջորդող կետերով նախատեսվում է մասնավոր գործընկերոջ համակարգի միջոցով իրականացնել դիմումների ինքնաշխատ ստուգումներ, այդ թվում՝ անձի վերաբերյալ տվյալների ամբողջականության և համապատասխանության, կենսաչափական տվյալների, անձնական տվյալների հնարավոր կրկնօրինակման, ինչպես նաև արտաքին տեղեկատվական համակարգերում առկա տեղեկությունների ստուգումներ։
Հաշվի առնելով, որ վերոհիշյալ գործողությունները նախատեսում են մասնավոր գործընկերոջ տեղեկատվական համակարգի և պետական տեղեկատվական համակարգերի միջև տվյալների փոխանակում՝ առաջարկում եմ Հավելվածով հստակեցնել ինքնաշխատ ստուգումների իրականացման տեղեկատվական համակարգը, դրա փոխգործակցության շրջանակը պետական տեղեկատվական համակարգերի հետ, ինչպես նաև համապատասխան տվյալների ստացման և ինքնաշխատ մշակման տեխնոլոգիական գործընթացը։
Միաժամանակ, անհրաժեշտ է հստակ տարանջատել մասնավոր գործընկերոջ համակարգի կողմից իրականացվող ինքնաշխատ տեխնիկական ստուգումների արդյունքը և լիազոր մարմնի կողմից դրանց հիման վրա իրականացվող իրավական գնահատումն ու որոշման ընդունումը։

	8.  Հավելվածի 38-րդ և 54-րդ կետերի համակարգային վերլուծության համաձայն՝ դիմումի ինքնաշխատ ստուգումների փուլում կենսաչափական տվյալների որակի պահանջների անհամապատասխանություն արձանագրվելիս լիազոր մարմինը կարող է կասեցնել գործընթացը՝ պահանջելով նորից հանձնել կենսաչափական տվյալները, իսկ պահանջը չկատարվելու դեպքում՝ մերժել փաստաթղթի տրամադրումը: Մինչդեռ, ՀՀ կառավարության «Անձի կենսաչափական տվյալների մշակման կանոնները սահմանելու մասին» որոշման նախագծի հավելվածի (այսուհետ՝ Կանոններ) 19-րդ կետով նախատեսվում է, որ՝ եթե համակարգը երեք անընդմեջ փորձից հետո չի հաստատում հավաքագրված կենսաչափական տվյալների համապատասխանությունը սահմանված որակական պահանջներին, ապա մասնավոր գործընկերոջ աշխատակիցը տվյալները հավաքագրում է՝ առանց դրանց համապատասխանությունը հաշվի առնելու, ինչի մասին համակարգում կատարվում է հատուկ նշում:  Սույն իրավակարգավորման նպատակն է ապահովել  անձը հաստատող փաստաթուղթ ստանալու իրավունքի իրացումը, նույնիսկ, այն դեպքում, երբ կենսաչափական տվյալների որակի ապահովումն օբյեկտիվորեն անհնար է, սակայն Հավելվածի 54֊րդ կետի համաձայն լիազոր մարմինը մերժում է անձը հաստատող փաստաթուղթ տրամադրելը, եթե առկա է հիշյալ տվյալների անհամապատասխանություն՝ (օրինակ՝ մատնադրոշմների վնասվածքի կամ այլ  պատճառով): 
Արդյունքում գործնականում ստեղծվելու է իրավական փակուղի այն քաղաքացիների համար, ովքեր օբյեկտիվորեն չեն կարող ապահովել կենսաչափական տվյալների պահանջվող որակը: Միաժամանակ, մի նախագծով իրավակարգավորումը թույլատրում է անձնագրավորման գործընթացնը տվյալների որակական պահանջներին չհամապատասխանելու դեպքում, իսկ մյուս նախագծով՝ նույն հանգամանքը հանգեցնում է գործընթացի կասեցման և հետագա մերժման: 
Ելնելով վերոգրյալից՝ առաջարկում եմ Հավելվածի 54-րդ կետում կատարել համապատասխան լրացում՝ նախատեսելով, որ կենսաչափական տվյալների որակի պահանջների խախտման հիմքով գործընթացը չի կասեցվում և չի մերժվում, եթե տվյալները հավաքագրվել են ՀՀ կառավարության սահմանած կանոններով նախատեսված հատուկ նշումով (3 անընդմեջ փորձից հետո որակի չհաստատման հիմքով):

	9. Հավելվածի 46-րդ կետով նախատեսվում է, որ մասնավոր գործընկերոջ համակարգն ինքնաշխատ հարցումներ է կատարում արտաքին տեղեկատվական համակարգեր՝ անձնագիր կամ նույնականացման քարտ տրամադրելու մերժման հիմքերի առկայությունը պարզելու նպատակով։ 
Առաջարկում եմ հստակեցնել արտաքին տեղեկատվական համակարգերի շրջանակը, իսկ, պետական տեղեկատվական համակարգին պատկանող տվյալների շտեմարանների հետ մասնավոր գործընկերոջ համակարգի տվյալների փոխանակում նախատեսելու դեպքում՝ համապատասխան կարգավորումները համապատասխանեցնել «Հանրային տեղեկությունների մասին» օրենքի 20-րդ հոդվածով և դրանից բխող՝ ՀՀ կառավարության 2026 թվականի մայիսի 27-ի N 767-Ն «Պետական տեղեկատվական համակարգի տվյալների փոխանակման շերտի ստեղծման և կիրառման կարգը հաստատելու մասին» որոշմամբ և այլ իրավական ակտերով սահմանված՝ պետական տեղեկատվական համակարգի տվյալների փոխանակման շերտի կիրառման պահանջներին։

	Ընդունվել է։


	10. Նախագծի 50-րդ և 52-րդ կետերն առաջարկում եմ վերանայել՝ հստակեցնելով անձնական, կենսաչափական տվյալների և իրականացված ստուգումների արդյունքների պահպանման համար նախատեսված տեղեկատվական համակարգը կամ տվյալների շտեմարանը, դրա կառավարչին, պահպանվող տվյալների կազմը և պահպանման ժամկետները՝ «Հանրային տեղեկությունների մասին» օրենքի պահանջներին համապատասխան։

	Ընդունվել է մասնակի։
Կատարվել են անհրաժեշտ փոփոխությունները։ Մասնավոր գործընկերոջ գործողությունների մանրամասն նկարագիրը սահմանվելու է մեկ այլ կառավարության որոշմամբ։


	11. Նախագծի 53-րդ կետն առաջարկում եմ վերանայել՝ այն «Հանրային տեղեկությունների մասին» օրենքի 15-րդ հոդվածի 7-րդ մասին համապատասխանեցնելու նպատակով՝ նախատեսելով տվյալների սուբյեկտի նախաձեռնությամբ ոչ ճիշտ տվյալների ուղղման և տվյալների ուղղումների հետագծելիության ապահովման համապատասխան մեխանիզմներ։

	Չի ընդունվել։
 Ոչ ճիշտ տվյալի դեպքում հետևանքը քաղաքացու անձը հաստատող փաստաթուղթ չստանալն է։


	12. Հավելվածի 64֊րդ կետում «էլեկտրոնային պահոցում» բառերն առաջարկում եմ փոխարինել «օրենքով սահմանված էլեկտրոնային պահոցում (այսուհետ՝ Էլեկտրոնային պահոց)» բառերով, քանի որ վերջինիս հասկացության տեխնիկական բնութագիրը սահմանված է «Անձը հաստատող փաստաթղթի մասին» օրենքի 2֊րդ հոդվածի 1֊ին մասի 18֊րդ կետեվ և 11֊րդ հոդվածի 6֊րդ մասով՝ որպես անձը հաստատող փաստաթղթերի տվյալների, այդ թվում` կենսաչափական տվյալների էլեկտրոնային պահոց։
Միաժամանակ, Նախագծի 3-րդ, 8-րդ, 9-րդ, 10-րդ, 36-րդ, 46-րդ և այլ համապատասխան կետերն առաջարկում եմ վերանայել՝ ապահովելու համար պետական տեղեկատվական համակարգերում տվյալների հավաքագրման, պահպանման և փոխանակման գործընթացների համապատասխանությունը «Հանրային տեղեկությունների մասին» օրենքով սահմանված՝ տվյալների շտեմարանների կառավարման և տվյալների փոխանակման պահանջներին։
Բացի այդ, Հավելվածի 36֊րդ և 38֊րդ կետերում նախատեսվող «սահմանված այլ պահանջների» եզրույթները հաստակեցման կարիք ունեն, քանի որ պարզ չէ, թե ո՞ր իրավական ակտով սահմանված պահանջների մասին է խոսքը:


	Չի ընդունվել։
Ենթաօրենսդրական նորմատիվ ակտը ընդունվում է այն օրենքի կատարումն ապահովելու համար, որով սահմանվել է լիազորություն ընդունելու այդ ակտը, ուստի ամեն անգամ հասկացություններից առաջ օրենքով սահմանված բառերը գրելու անհրաժեշտություն առկա չէ։

	10․ ՀՀ կենտրոնական ընտրական հանձնաժողով
	02/11/1678-2026

	
	08․09․2026թ․

	«Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ Կնետրոնական ընտրական հանձնաժողովի կարծիքը հանգում է հետևյալին․
1․ Նախագծի 3-րդ կետով սահմանված է․ «(…) էլեկտրոնային միասնական հարթակը ինտերնետ հասանելիությամբ գործող էլեկտրոնայաին հարթակ է, որի միջոցով դիմողը ինտերնետին միացված անձնական սարքով կամ մասնավոր գործընկերոջ սպասարկման կայանոմ տեղադրված ինքնասպասարկման սարքով իրականացնում է նախնական էլեկտրոնային հայտի ձևավորում (…)։»։
Նախագծում հստաեցված չէ ինչ ասել  է «ինտերնետին միացված անձնական սարք»։ Արդյոք դա կարող է լինել բջջայիհ հեռախոսը, համակարգիչը կամ ցանկացած սարք, որը միացված է ինտերնետին։
    Բացի այդ, Նախագծի 33-րդ կետով սահմանված է․ «(…) Լրացուցիչ վճարի դիմաց կամ ՀՀ կառավարությամբ որոշմամբ նախատեսված այլ դեպքերում անձի կենսաչափական տվյալները հավաքագրվում են ՀՀ տարածքում գտնվող անձի բնակության (գտնվելու) վայրում։»։
  Նշված ձևակերպումից հնարավոր չէ հասկանալ ինչ ասել է «Հայաստանի Հանրապետության տարածքում գտնվող անձի բնակության (գտնվելու) վայր»։      Ի նկատի է ունեցվում անձի բնակության (գտնվելու) վայրի լիազոր մարմնում, թե այլ նշանակությու ունի նշված ձևակերպումը։
Իրավական որոշակիության երաշխավորման և տարընկալումներից խուսափելու նպատակով՝ առաջարկվում է հստակեցնել վերանշյալ իրավակարգավորումները։
	Չի ընդունվել
Նորմատիվ կարգավորման անհրաժեշտություն առկա չէ։

	2․ Նախագծի 8-րդ կետով նախատեսված է․ «(…) Եթե քաղաքացին դիմում է Հայաստանի Հանրապետության կառավարության որոշմամբ նախատեսված ազգային նույնականացման հարթակով խիստ նույնականացում անցնելով, ապա նրա վերաբերյալ տվյալները լրացվում են ինքնաշխատ կերպով, ինչի վերաբերյալ քաղաքացին էլեկտրոնային միասնական հարթակի գործիքակազմով նախապես տալիս է իր համաձայնությունը։ Եթե քաղաքացին չի անցնում Հայաստանի Հանրապետության կառավարության որոշմամբ նախատեսված ազգային նույնականացման հարթակով խիստ նույնականացում, ապա նա իր վերաբերյալ տվյալները մուտքագրում է էլեկտրոնային միասնական հարթակ (․․․)։»։
Նշված կարգավորումը վերաբերում է նախնական էլեկտրոնային հայտ ձևավորելուն և կարելի է եզրակացնել, որ քաղաքացին կարող է նույնականացում կամ ազգային նույնականացման հարթակով խիստ նույնացում անցնելով, կամ եթե չի անցնում ազգային հարթակով խիստ նույնացում, ապա նրա վերաբերյալ մուտքագրում է էլեկտրոնային միասնական հարթակ։ Այսինքն, տվյալների նույնականացման համար սահմանում է տարբեր եղանակներ՝ թողնելով այն քաղաքացու ընտրությանը և չնախատեսելով որևէ այլ բացառություն։
Սակայն Նախագծի 14-րդ և 15-րդ կետերով, որոնք ևս վերաբերում են նախնական էլեկտրոնային հայտի ձևավորմանը, քաղաքացու համար պարտադիր պահանջ է սահմանել ազգային նույնականացման հարթակի միջոցով խիստ նույնականացում անցնելը։
Վերոնշյալ կարգավորումները տարընկալման տեղիք են տալիս և հստակ չէ ի վերջո նախնական էլեկտրոնային հայտի ձևավորելիս քաղաքացին կարող է ընտրել նույնականացման իր համար ցանկալի եղանակը, թե որոշ բացառությունների դեպքում, առկա է նույնականացման պարտադիր պահանջ։
Իրավական որոշակիության երաշխավորման նպատակով, առաջարկվում է հստակեցնել վերոնշյալ իրավակարգավորումները։
	Չի ընդունվել։
Հստակ սահմանված են հնարավոր բոլոր դեպքերը։

	3․ Նախագծի 22-րդ կետով սահմանված է․ «Եթե անձը ընդհատում է նախնական էլեկտրոնային հայտի ձևավորման գործընթացը, ապա էլեկտոնային միասնական հարթակը տվյալները պահպանում է 7 օր։»։
Նախագծի համապատասխան դրույթով նախատեսվում է, որ այն դեպքում, երբ անձը ընդհատում է նախնական էլեկտրոնային հայտի ձևավորման գործընթացն ընդհատած անձի կողմից մուտքագրված տվյալների հետագա՝ 7-օրյա պահպանումը, հատկապես, այն պարագայում։
Միաժամանակ, անձնական տվյալների մշակման և պահպանման տեսանկյունից անհրաժեշտ է հիմնավորել պահպանման կոնկրետ ժամկետի սահմանումը՝ հաշվի առնելով տվյալների մշակման նպատակը, անհրաժեշտության և համաչափության պահանջները, ինչպես նաև այն հանգամանքը, որ հայտի ձևավորման գործընթացի ընդհատման դեպքում տվյալների պահպանման անհրաժեշտությունը կարող է բացակայել։
Հաշվի առնելով վերոգրյալը՝ առաջարկում ենք նախագծով հստակ սահմանել և հիմնավորել 7-օրյա պահպանման ժամկետի նպատակը և անհրաժեշտությունը։ Միաժամանակ, եթե տվյալների 7-օրյա պահպանումը պայմանավորված է անձին հնարավորություն ընձեռելու՝ այդ ժամանակահատվածում վերսկսել կամ շարունակել նախնական էլեկտրոնային հայտի ձևավորման գործընթացը, առաջարկվում է այդ նպատակը և դրա համար տվյալների պահպանման անհրաժեշտությունն ուղղակիորեն ամրագրել Նախագծում, դիտարկել ընդհատված գործընթացի շրջանակում մուտքագրված անձնական տվյալների պահպանման անհրաժեշտությունը և համապատասխան դրույթի վերանայման կամ տվյալների առավել կարճ ժամկետում ջնջման կառուցակարգի նախատեսման հարցը։
Հաշվի առնելով վերոգրյալը՝ առաջարվում է հստակեցնել քննարկվող իրավակարգավորւմը։
	Ընդունվել է ի գիտություն։
Ինչպես տրամադրման, այնպես էլ մերժման դեպքերում պահպանման ժամկետ չի սահմանվում, քանի որ կանխատեսելի չէ, օրինակ, անձը մերժումը երբ կամ ինչ հայցատեսակով է բողոքարկելու։

	11․ Տեղեկատվական համակարգերի կարգավորման հանձնաժողով
	43/6/275498-26 

	
	07․09․2026թ․

	Նախագիծն ուղարկվել է Տեղեկատվական համակարգերի կարգավորման հանձնաժողովի էլեկտրոնային փոստին, դեռևս պատասխան չի ստացվել։

	

	12․ ՀՀ արտաքին գործերի և միջազգային առևտրի նախարարություն
	1108-3/55296-26

	
	15.10.2026թ.

	1. Հաշվի առնելով ՀՀ արտաքին գործերի նախարարի 2012թ. փետրվարի 21 N 2/80-ն հրամանով հաստատված Հայաստանի Հանրապետության արտաքին գործերի նախարարության համակարգում փոստային առաքումների իրականացման կարգը, մասնավորապես՝ փոստային առաքումներն առավելագույնը 15 օրացուցային օրվա պարբերականությամբ իրականացնելու հանգամանքը, առաջարկվում է Նախագծի           1-ին կետով հաստատված Կարգի (այսուհետ նաև Կարգ) 71-րդ կետով նախատեսված 2 աշխատանքային օրվա ընթացքում փաստաթուղթը Հայաստանի Հանրապետության դիվանագիտական ծառայության մարմին ուղարկելու նախադասությունը խմբագրել՝ նշելով առավելագույնը 15 օրացուցային օրվա պարբերականությամբ փաստաթուղթը Հայաստանի Հանրապետության դիվանագիտական ծառայության մարմին ուղարկելու ձևակերպումը: 
	Ընդունվել է։
1-ին և 2-րդ դիտարկումներով բարձրացված խնդիրները կարգավորվել է Կարգի 45 և 46-րդ կետերով։


	2. Բացի այդ, առաջարկվում է Կարգի 71-րդ կետով հստակեցնել, որ ըստ քաղաքացիների նշած օտարերկրյա պետություններում դիվանագիտական ծառայության մարմինների հասցեի, փաստաթղթերն ուղարկվում են  արտաքին գործերի բնագավառում պետական կառավարման լիազոր մարմին, որտեղից փաստաթղթերն առաքվում են համապատասխան դիվանագիտական ծառայության մարմիններ (օրինակ, ԱԳՄԱՆ ուղարկվող գրության մեջ առանձնացված  նշելով պայմանական  10 քաղաքացու տվյալներ, որոնց անձնագրերը պետք է առաքվեն Ֆրանսիայում ՀՀ դեսպանություն, կամ նշելով պայմանական  20 քաղաքացու տվյալներ, որոնց անձնագրերը պետք է առաքվեն Վրաստանում ՀՀ դեսպանություն): 
	Ընդունվել է։

1-ին և 2-րդ դիտարկումներով բարձրացված խնդիրները կարգավորվել է Կարգի 45 և 46-րդ կետերով։


	3. Միաժամանակ, Նախագծի  1-ին կետով հաստատված Կարգի 66-րդ կետով նախատեսված է, որ Դիմողը նոր անձնագիրը կամ նույնականացման քարտն ստանալուց առաջ պետք է մասնավոր գործընկերոջ գրասենյակ հանձնի իր հին անձնագիրը կամ նույնականացման քարտը՝ բացառությամբ այն դեպքի, երբ անձը հայտարարում է հին համապատասխան փաստաթուղթը կորցնելու կամ հափշտակված լինելու մասին: 
    Մինչդեռ, գործնականում շատ է հանդիպում, որ հին անձնագրի մեջ առկա են լինում վավեր վիզաներ (Շենգեն, ԱՄՆ և այլն), և այս պարագայում անձնագիրը պարտադիր հանձնելու պահանջն անձի համար կառաջացնի անցանկալի հետևանքներ: Ուստի, առաջարկվում է այս մասով անփոփոխ թողնել ձևավորված պրակտիկան և հին անձնագիրն առանց գործող վիզաները վնասելու, դակելու եղանակով վերադարձնել անձնագրի իրավատիրոջը: 
	Ընդունվել է։
Կարգի 40-րդ կետով խնդիրը կարգավորվել է։


	13․ ՀՀ արդարադատության նախարարություն
	/27․4․2/53721-2026

	
	13․10․2026թ․

	«Հայաստանի Հանրապետության քաղաքացու անձնագրի և նույնականացման քարտի տրամադրման և տրամադրման մերժման կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ)  վերաբերյալ հայտնում ենք հետևյալը.
1. Նախագծի հիմնավորման համաձայն՝ Նախագծի ընդունման անհրաժեշտությունը պայմանավորված է անձը հաստատող փաստաթղթերի տրամադրման ոլորտում նոր իրավական կարգավորումների ներդրմամբ։ 
Այս առումով, հաշվի առնելով, որ ՀՀ կառավարության 1998 թվականի դեկտեմբերի 25-ի N 821 որոշմամբ արդեն իսկ կարգավորվում են անձնագրային համակարգին և անձնագրերի տրամադրմանը վերաբերող որոշակի հարաբերություններ, անհրաժեշտ է պարզաբանել նշված որոշմամբ հաստատված կարգավորումների և Նախագծով նախատեսվող կարգավորումների փոխհարաբերությունը։ 
Հաշվի առնելով վերոգրյալը՝ առաջարկվում է Նախագծին կից ներկայացված հիմնավորման մեջ ներկայացնել նշված իրավական ակտերի կարգավորման առարկաների և դրույթների համեմատական վերլուծությունը՝ պարզաբանելով, թե արդյոք Նախագծով նախատեսվող կարգավորումները չեն կրկնում գործող որոշմամբ արդեն իսկ սահմանված կարգավորումները և արդյոք դրանց զուգահեռ կիրառումը չի կարող հանգեցնել իրավական հակասությունների կամ տարաբնույթ մեկնաբանությունների։ Եթե Նախագծով նախատեսվող կարգավորումները փոխարինում են գործող որոշմամբ սահմանված կարգավորումներին, անհրաժեշտ է նախատեսել նշված ակտը ամբողջությամբ կամ համապատասխան դրույթներն ուժը կորցրած ճանաչելու կամ դրանում համապատասխան փոփոխություններ կատարելու հարցը։

	Չի ընդունվել։
Ներկայումս շրջանառվում է 
«Հայաստանի Հանրապետության կառավարության 1998 թվականի դեկտեմբերի 25-ի «Հայաստանի Հանրապետությունում անձնագրային համակարգի կանոնադրությունը և Հայաստանի Հանրապետության քաղաքացու անձնագրի նկարագիրը հաստատելու մասին» N 821 որոշման մեջ լրացում կատարելու մասին» որոշման նախագիծը, որով դադարեցվելու է Հայաստանի Հանրապետության քաղաքացիներին նույն որոշմամբ նախատեսված անձնագրերի տրամադրումը (փոխանակումը)։ Նշվածով պայմանավորված գտնում ենք, որ իրավական հակասություններ առկա չեն։

	2. Նախագծով նախատեսվում է անձնագրերի և նույնականացման քարտերի տրամադրման գործընթացում ներգրավել «ՀԱՅՓԱՍ» ՓԲԸ-ին, մինչդեռ Նախագծին կից ներկայացված հիմնավորման մեջ մասնավոր գործընկերոջ ներգրավման անհրաժեշտությունը ներկայացված է ընդհանուր ձևով՝ առանց տվյալ ընկերության ընտրության ընթացակարգի, ընտրության արդյունքների և համապատասխան պայմանագրային հարաբերությունների վերաբերյալ մանրամասների։
Հաշվի առնելով, որ «Անձը հաստատող փաստաթղթի մասին» օրենքի 13-րդ հոդվածի համաձայն՝ մասնավոր գործընկերոջ ներգրավումն իրականացվում է «Պետություն-մասնավոր գործընկերության մասին» օրենքով նախատեսված պետություն-մասնավոր գործընկերության պայմանագրի հիման վրա, իսկ նույն օրենքի 14-րդ հոդվածով սահմանվում են մասնավոր գործընկերոջը պատվիրակման ենթակա գործողությունների շրջանակը, անհրաժեշտ է հիմնավորման մեջ հստակեցնել Նախագծով նախատեսված կարգավորումների և արդեն իսկ իրականացված պետություն-մասնավոր գործընկերության ծրագրի ու կնքված պայմանագրի փոխկապակցվածությունը։ Մասնավորապես, առաջարկվում է ներկայացնել մասնավոր գործընկերոջ ընտրության իրավական հիմքերը, ընտրության ընթացակարգին վերաբերող համապատասխան իրավական ակտերի և պայմանագրի հիմնական տվյալները, ինչպես նաև պարզաբանել, թե Նախագծով սահմանվող գործառույթների շրջանակը որքանով է համապատասխանում պայմանագրով նախատեսված պարտավորություններին։

	Ընդունվել է ի գիտություն, կատարվել են լրացումներ։


	3. Նախագծով էլեկտրոնային միասնական հարթակով դիմելու, անձնական տվյալները մուտքագրելու կամ նույնականացնելու, փաստաթղթերը վերբեռնելու և այց ամրագրելու ընթացակարգերի նախատեսումը պետք է ուղեկցվի այնպիսի երաշխիքներով, որոնք կապահովեն ծառայության փաստացի հասանելիությունը բոլոր իրավասու դիմողների համար։ Օրենքի 10-րդ հոդվածով նախատեսված է էլեկտրոնային միասնական հարթակի միջոցով դիմելու և տվյալների փոխանակման շերտի միջոցով բնակչության պետական ռեգիստրի տվյալների հետ համապատասխանությունը ստուգելու մեխանիզմը։ Նույն հոդվածի 6-րդ մասով նախատեսված են նաև այն դեպքերը և ընթացակարգը, երբ հաշմանդամության, առողջական վիճակի կամ շարժվելու կամ կոգնիտիվ ունակությունների սահմանափակման հետևանքով անձը չի կարող անձամբ դիմել լիազոր մարմին։
Հաշվի առնելով վերոգրյալը՝ անհրաժեշտ է նախագծում հստակեցնել այն դեպքերի ընթացակարգը, երբ անձը տեխնիկական, առողջական, տարիքային կամ այլ օբյեկտիվ պատճառներով չի կարող ինքնուրույն օգտվել էլեկտրոնային հարթակից կամ կատարել նույնականացման համար պահանջվող գործողությունները։ Անհրաժեշտ է ապահովել նաև օրենքով նախատեսված օրինական ներկայացուցչի կամ համապատասխան դեպքերում դիմելու իրավունք ունեցող այլ անձի մասնակցության պատշաճ ընթացակարգը։ Միաժամանակ նպատակահարմար է նախատեսել հարթակի տեխնիկական խափանումների, տվյալների փոխանակման համակարգերի անհասանելիության, վճարման կամ այցի ամրագրման անհնարինության դեպքերի արձանագրման և դրանց հետևանքների վերացման մեխանիզմներ։ Այդ դեպքերը չպետք է հանգեցնեն դիմողի՝ օրենքով սահմանված իրավունքների անհամաչափ սահմանափակման կամ ժամկետների խախտման համար նրա վրա դրվող բացասական հետևանքների, եթե խոչընդոտը պայմանավորված է ծառայություն մատուցող համակարգի կամ պատասխանատու մարմնի գործունեությամբ։ Հետևաբար առաջարկվում է Նախագծում սահմանել այլընտրանքային սպասարկման, տեխնիկական խափանման մասին ծանուցման և դիմողի շահերի պաշտպանության անհրաժեշտ ընթացակարգերը։

	Ընդունվել է։
Մշակման փուլում է կենսաչափական տվյալների՝ Հայաստանի Հանրապետության տարածքում անձի բնակության (գտնվելու) վայրում հավաքման կարգը և հիմքերը սահմանելու մասին համապատասխան որոշման նախագիծը։
 Ինչ վերաբերում է տեխնիկական խափանումներին, ապա տեխնիկական լուծումները առկա են ներդրվող համակարգում


	4.  Հավելվածի 9-րդ կետի համաձայն՝ «Քաղաքացու անձնական տվյալները էլեկտրոնային միասնական հարթակում մուտքագրելու տարբերակով նախնական էլեկտրոնային հայտ ձևավորելիս լրացվում են քաղաքացու պահանջվող անձնական տվյալները, ինչպես նաև հեռախոսահամարը և էլեկտրոնային փոստի հասցեն։ Համակարգը ինքնաշխատ կերպով ստուգում է քաղաքացու տրամադրած անձնական տվյալների համապատասխանությունը բնակչության պետական ռեգիստրի տվյալներին, և անհամապատասխանության դեպքում անձը ծանուցվում է այդ մասին։»։
	Առաջարկում ենք «անձը ծանուցվում է այդ մասին» բառերից հետո լրացնել «՝ ձևական սխալների հայտնաբերման դեպքում՝ ուղղորդվում է վերացնել սխալները» բառերով՝ նկատի ունենալով «Անձը հաստատող փաստաթղթի մասին» օրենքի 10-րդ հոդվածի 9-րդ մասի պահանջները, համաձայն որի՝ «Տվյալների անհամապատասխանության կամ պահանջվող տվյալների կամ փաստաթղթերի բացակայության կամ թերի լինելու դեպքում էլեկտրոնային միասնական հարթակը ծանուցում է դիմողին ի հայտ եկած ձևական սխալի մասին՝ ուղղորդելով վերացնել ձևական սխալը։»։

	Չի ընդունվել։
Հաշվի առնելով որ համապատասխան կարգավորումն առկա է «Անձը հաստատող փաստաթղթի մասին» օրենքում (օրենքի 10-րդ հոդվածի 9-րդ մաս), նպատակահարմար չէ այն ներառել նաև սույն որոշման մեջ։

	5. Հավելվածի 9-րդ կետում կիրառվում է «պահանջվող անձնական տվյալները», 30-րդ կետում՝ «ստացված բոլոր մյուս տվյալները», իսկ 30-րդ և 43-րդ կետերում՝ լրացուցիչ տվյալներ ձեռք բերելու վերաբերյալ ձևակերպումները՝ առանց դրանց շրջանակի և ձեռքբերման աղբյուրների բավարար հստակեցման։
	«Անձնական տվյալների պաշտպանության մասին» օրենքի 4-րդ և 5-րդ հոդվածներով նախատեսված՝ մշակման նպատակի որոշակիության և համաչափության պահանջներից ելնելով՝ առաջարկում ենք հստակեցնել նախնական էլեկտրոնային հայտում մուտքագրվող անձնական տվյալների ցանկը կամ հղում կատարել այդ ցանկը սահմանող դրույթին։ Առաջարկում ենք նաև լրացուցիչ տվյալների ձեռքբերումը կապել անձնագրի կամ նույնականացման քարտի տրամադրման պայմանների և օրենքով նախատեսված մերժման հիմքերի ստուգման անհրաժեշտության հետ՝ հստակեցնելով տվյալների շրջանակն ու աղբյուրները։ 30-րդ կետի «ստացված բոլոր մյուս տվյալները» ձևակերպումն առաջարկում ենք սահմանափակել տվյալ ընթացակարգի շրջանակում իրավաչափորեն ստացված և համապատասխան որոշման կայացման համար անհրաժեշտ տվյալներով։

	Ընդունվել է ի գիտություն։

	6. Հավելվածի 10-րդ կետի 2-րդ ենթակետում «քաղաքացու ինքնությունը հաստատող փաստաթուղթ» բառերը անհրաժեշտ է փոխարինել «անձի ինքնությունը հավաստող» բառերով՝ նկատի ունենալով սույն ենթակետով հաստատվող Ձևի վերնագիրը։

	Ընդունվել է։

	7. Հավելվածի 11-րդ կետի համաձայն՝ «Ազգային նույնականացման հարթակով խիստ նույնականացում անցնելու անհնարինության դեպքում քաղաքացին դիմում է անձնական տվյալները էլեկտրոնային միասնական հարթակում մուտքագրելու տարբերակով՝ վերբեռնելով առաջին անգամ նույնականացման քարտ ստանալու համար անհրաժեշտ փաստաթղթերը։»։
	Այս առումով առաջարկում ենք սույն կարգով սահմանել, թե այս պարագայում որոնք կարող են համարվել խիստ նույնականացում անցնելու անհնարինության դեպքեր՝ որոշակիության ապահովման նպատակով։

	Չի ընդունվել։
Գտնում ենք, որ բոլոր դեպքերը հնարավոր չէ կանխատեսել և թվարկել որոշման մեջ, հետևաբար սույն կարգավորման շրջանակը վերաբերում է բոլոր այն դեպքերին, երբ անձը չի կարող խիստ նույնականալ։

	8. Նախագծի հավելվածի 15-րդ կետի համաձայն՝ եթե նախնական էլեկտրոնային հայտի նախնական կամ վերջնական ստուգման արդյունքներով հայտնաբերվել են բացակայող փաստաթղթեր կամ սույն գլխում նշված տվյալների միջև անհամապատասխանություններ, և դիմողը դրանց մասին ծանուցվելուց հետո  14 օրվա ընթացքում սույն կարգին համապատասխան չի նախաձեռնել  դրանց ուղղումը, ապա նրա հայտը մնում է անհետևանք: Նախնական էլեկտրոնային հայտը անհետևանք մնալու դեպքում պետական տուրքը, իսկ եթե ավելի սեղմ ժամկետում անձնագիր կամ նույնականացման քարտ ստանալու համար վճարվել է լրացուցիչ վճար, ապա նաև լրացուցիչ վճարը ենթակա են վերադարձման։
Այս առումով հարկ է նկատի ունենալ, որ «Անձը հաստատող փաստաթղթի մասին» օրենքի 10-րդ հոդվածի 12-րդ մասը սահմանում է անձը հաստատող փաստաթուղթ տրամադրելը մերժելու հիմքերի շրջանակը։ 
Ուստի նշվածի համատեքստում հստակեցման կարիք ունի այն հարցը, թե արդյոք վճարված գումարները ենթակա են վերադարձման նաև օրենքի 10-րդ հոդվածի 12-րդ մասով նախատեսված՝ անձը հաստատող փաստաթուղթ տրամադրելու մերժման այլ հիմքերի առկայության դեպքում։ Հաշվի առնելով վերոգրյալը՝ առաջարկվում է հստակեցնել պետական տուրքի և լրացուցիչ վճարի վերադարձման պայմաններն ու դեպքերը՝ սահմանելով միատեսակ և իրավական որոշակիություն ապահովող կարգավորում։

	Ընդունվել է։



	9. Հավելվածի 18-րդ կետի համաձայն՝ «Էլեկտրոնային միասնական հարթակը պետք է հնարավորություն տա դիմողին ընդհատելու նախնական էլեկտրոնային հայտի ձևավորումը և շարունակելու գործընթացը կամ հայտում կատարելու թույլատրելի փոփոխություններ։»։
	Այս առումով առաջարկում ենք լրացուցիչ սահմանել, թե արդյոք հնարավոր է փոփոխություններ կատարել արդեն իսկ նախնական ձևավորված հայտի մեջ։

	Չի ընդունվել։
Սույն որոշման 24-րդ կետը կարգավորում է այն հարցը թե նախնական էլ․ հայտը երբ է համարվում ձևավորված, որից հետո հայտում փոփոխություն կատարել չի թույլատրվում։  


	10. Նախագծի հավելվածի 19-րդ կետով նախատեսված՝ տվյալների պահպանման առավելագույնը 7-օրյա ժամկետը վերաբերում է նախնական էլեկտրոնային հայտի ձևավորման գործընթացն ընդհատելու դեպքին։ Միաժամանակ հստակեցված չեն ձևավորված, սակայն անհետևանք մնացած հայտերի, մերժված դիմումների, վերբեռնված փաստաթղթերի և ստուգումների ընթացքում ստացված անձնական տվյալների պահպանման ժամկետներն ու հետագա ոչնչացման պայմանները։
	«Անձնական տվյալների պաշտպանության մասին» օրենքի 5-րդ հոդվածի 5-րդ մասի համաձայն՝ անձնական տվյալները պետք է պահպանվեն այնպես, որ բացառվի տվյալների սուբյեկտի հետ դրանց նույնականացումն ավելի երկար ժամկետով, քան անհրաժեշտ է նախօրոք որոշված նպատակներին հասնելու համար։ Նույն օրենքի 19-րդ հոդվածի 1-ին մասով նախատեսված է օրինական նպատակին հասնելու համար ոչ անհրաժեշտ տվյալները ոչնչացնելու կամ ուղեփակելու պարտականությունը։ Բացի այդ, «Անձը հաստատող փաստաթղթի մասին» օրենքի 14-րդ հոդվածի 5-րդ մասով մասնավոր գործընկերոջ ստացած տվյալների պահպանման կանոնների սահմանումը վերապահված է Կառավարությանը։ Հետևաբար առաջարկում ենք սահմանել նշված տվյալների պահպանման ժամկետները կամ դրանց որոշման հստակ չափանիշները և պահպանման անհրաժեշտությունը դադարելուց հետո տվյալների ոչնչացման կարգը՝ հաշվի առնելով նաև բողոքարկման և արխիվացման կիրառելի պահանջները։ Եթե այդ հարցերը կարգավորվում են այլ իրավական ակտով, առաջարկում ենք նախատեսել համապատասխան հղում։

	Ընդունվել է ի գիտություն։
Ինչպես տրամադրման, այնպես էլ մերժված դեպքերում պահպանման ժամկետ չի սահմանվում, քանի որ կանխատեսելի չէ, օրինակ, անձը մերժումը երբ կամ ինչ հայցատեսակով է բողոքարկելու։ 

	11. Հավելվածի 24-րդ կետի համաձայն՝ «Եթե նախնական էլեկտրոնային հայտի նախնական ստուգման արդյունքներով որևէ անճշտություն չի բացահայտվել, ապա անձնագիր կամ նույնականացման քարտ ստանալու համար դիմելու նպատակով մասնավոր գործընկերոջ սպասարկման գրասենյակ այցելելու օրը մասնավոր գործընկերը նախքան անձի կենսաչափական տվյալները հավաքագրելը իրականացնում է նախնական էլեկտրոնային հայտի վերջնական ստուգում, որի ժամանակ ստուգվում են էլեկտրոնային միասնական հարթակում լրացված տվյալները և էլեկտրոնային միասնական հարթակ վերբեռնված փաստաթղթերը:»։
   Հավելվածի վերոնշյալ կետով նախատեսված՝ նախնական էլեկտրոնային հայտի վերջնական ստուգման՝ մասնավոր գործընկերոջ սպասարկման գրասենյակ դիմողի այցելության օրը իրականացնելու անհրաժեշտությունը լրացուցիչ հիմնավորման կարիք ունի։ Մասնավորապես, եթե վերջնական ստուգման ընթացքում ստուգվում են էլեկտրոնային միասնական հարթակում արդեն իսկ լրացված տվյալներն ու վերբեռնված փաստաթղթերը, առաջարկվում է քննարկել նախնական և վերջնական ստուգումները մինչև դիմողի այցը կազմակերպելու հնարավորությունը՝ բացառությամբ այն գործողությունների, որոնց իրականացումը պահանջում է դիմողի անձնական ներկայությունը։ Նման մոտեցումը կարող է հնարավորություն տալ նախապես բացահայտելու տվյալների անհամապատասխանությունները և դիմողին անհրաժեշտության դեպքում ուղղորդելու լիազոր մարմին՝ դրանք ճշտելու նպատակով՝ խուսափելով գրասենյակ կրկնակի այցելելու անհրաժեշտությունից և գործընթացի անհարկի ձգձգումից։ Միաժամանակ անհրաժեշտ է հստակեցնել, թե վերջնական ստուգման որ գործողություններն են պայմանավորված դիմողի ներկայությամբ, և արդյոք դրանց մի մասը հնարավոր չէ իրականացնել ավելի վաղ՝ ապահովելով օրենքի 10-րդ հոդվածով սահմանված ընթացակարգերի պատշաճ իրականացումը։

	Չի ընդունվել։
Վերջնական ստուգումը հատուկ կատարվում է անձի ներկայությամբ, որպեսզի ԲՊՌ-ի տվյալների և հայտի տվյալների միջև հակասության դեպքում հնարավոր լինի տեղում անձի համաձայնությամբ կամ հակասող տվյալները փոխարինել փոխարինել ԲՊՌ տվյալներով, կամ թեթ անձը դրան համաձայն չէ, ուղղորդել վերջիբիս շտկելու ԲՊՌ տվյալները։


	12. Հավելվածի 27-րդ կետի համաձայն՝ «Լրացուցիչ վճարի դիմաց կամ Հայաստանի Հանրապետության կառավարության որոշմամբ նախատեսված այլ դեպքերում անձի կենսաչափական տվյալները հավաքագրվում են Հայաստանի Հանրապետության տարածքում գտնվող անձի բնակության (գտնվելու) վայրում:»։
   Այս առումով հարկ ենք համարում նշել, որ «ՀՀ կառավարության որոշմամբ նախատեսված այլ դեպքեր» ձևակերպումից պարզ չէ, թե կոնկրետ որ իրավական ակտի մասին է խոսքը։ Հաշվի առնելով, որ ՀՀ Սահմանադրության 6-րդ հոդվածի դրույթները՝ որոնցից պարզ է դառնում, որ անձանց համար պարտադիր վարքագծի կանոններ սահմանող ենթաօրենսդրական նորմատիվ իրավական ակտի ընդունումը պետք է հիմնված լինի օրենքով նախատեսված համապատասխան լիազորող նորմի վրա՝ անհրաժեշտ է նկատի ունենալ, որ Նախագծի նշված կարգավորման հիման վրա չի կարող ընդունվել որևէ նորմատիվ իրավական ակտ։

	Չի ընդունվել։
<Անձը հաստատող փաստաթղթի մասին> օրենքի 10-րդ հոդվածի 11-րդ մասով սահմանվում է լիազորող նորմ կենսաչափական տվյալները տեղում հավաքագրելու դեպքերը սահմանելու վերաբերյալ։ Վկայակոչված կետը ամրագրված է օրենքի դրույթին համապատասխան, կառավարության որոշումը մշակման փուլում է։


	13. Հավելվածի 31-րդ կետի համաձայն՝ «Անձնագիր կամ նույնականացման քարտ ստանալու համար դիմելու օրվանից հետո 14-րդ աշխատանքային օրը դիմողը իր ներկայացրած էլեկտրոնային փոստին կամ հեռախոսահամարին կարճ հաղորդագրություն ստանալու միջոցով ծանուցվում է անձնագիրը կամ նույնականացման քարտը տրամադրելու կամ տրամադրումը մերժելու մասին: Անձնագրի կամ նույնականացման քարտի տրամադրումը մերժելու մասին որոշում կայացվելու դեպքում այդ որոշման հասանելիությունն էլեկտրոնային եղանակով ապահովվում է դիմողի էլեկտրոնային փոստի միջոցով:»։
   Առաջարկում ենք սույն կարգավորմամբ սահմանել նաև մերժման հիմքի մասին դիմողին ծանուցելու վերաբերյալ դրույթ։
   Սույն դիտարկումը վերաբերում է նաև Հավելվածի 44-րդ կետին։

	Չի ընդունվել։
Հաշվի առնելով, որ վկայակոչված կարգավորումներում նաև ուղարկվելու է մերժման որոշում, որը, ըստ օրենսդրությամբ սահմանված կարգի պարունակելու է մերժման հիմքերի մասին տեղեկատվություն, ուստի գտնոմւ ենք, որ մերժման հիմքի մասին դիմողին ծանուցելու վերաբերյալ դրույթ առանձին սահմանելու անհրաժեշտությունը բացակայում է։

	14. Նախագծի հավելվածի 32-րդ կետով նախատեսվում է, որ անձնագիրը կամ նույնականացման քարտը դիմողին հանձնելու համար պետք է պատրաստ լինի անձնագիր կամ նույնականացման քարտ ստանալու համար դիմելու օրվանից հետո 14-րդ աշխատանքային օրը՝ մասնավոր գործընկերոջ այն սպասարկման գրասենյակում, որտեղ դիմողը հանձնել է իր կենսաչափական տվյալները: Եթե անձնագիրը կամ նույնականացման քարտը հանձնելու համար պատրաստ լինելու մասին ծանուցումն ստանալուց հետո 12 ամսվա ընթացքում դիմողը չի ներկայանում մասնավոր գործընկերոջ սպասարկման գրասենյակ անձնագիրը կամ նույնականացման քարտը վերցնելու համար, ապա այն ուժը կորցնում է:
Այս առումով առաջարկվում ենք հստակեցնել, թե տվյալ դեպքում խոսքը փաստաթղթի ֆիզիկական ոչնչացման, դրա տրամադրման գործընթացի ավարտման, դիմումի արխիվացման, թե փաստաթղթի իրավական վավերականության դադարման մասին է։ 

	Չի ընդունվել։
«Անձը հաստատող փաստաթղթի մասին» օրենքի 12-րդ հոդվածի 1-ին մասի 5-րդ կետի համաձայն, 12 ամսվա ընթացքումդիմողի կողմից անձնագիր կան նույնականցման քարտ չվերցնելը հիմք  է փաստաթղթի ուժը կորցնելու համար, հետևաբար այն ենթադրում է իրավական գործողության դադարում։


	15. Հավելվածի 35-րդ կետի համաձայն՝ «Մասնավոր գործընկերոջ աշխատակիցը ստուգում է հանձնվող անձնագրի կամ նույնականացման քարտի արտաքին տեսքը: Եթե փաստաթուղթն ունի արտաքին վնասվածք, ապա մասնավոր գործընկերոջ գրասենյակի աշխատակիցը փաստաթղթի նոր տպագրման հայտ է ձևավորում:»։
	Այս առումով առաջարկում ենք հստակեցնել, թե ինչ ժամկետներում է ներկայացվելու նոր անձնագիրը կամ նույնականացման քարտը՝ ապահովելով ընթացակարգի կանխատեսելիությունը և որոշակիությունը: Միևնույն ժամանակ առաջարկում ենք քննարկել մասնավոր գործընկերոջ աշխատակցի կողմից հանձնվող անձնագրի կամ նույնականացման քարտի արտաքին տեսքի ստուգումը նախապես իրականացնելու վերաբերյալ դրույթ նախատեսելու հնարավորության հարցը: 
	Սույն դիտարկումը վերաբերելի է նաև 36-րդ կետով սահմանված տվյալների ընթերցման խնդրի բացահայտմանը։

	Ընդունվել է։

	16. Հավելվածի 44-րդ կետի համաձայն՝ անձնագիր կամ նույնականացման քարտ ստանալու համար դիմելու օրվանից հետո ոչ շուտ, քան 14-րդ և ոչ ուշ, քան 45-րդ աշխատանքային օրը դիմողը իր ներկայացրած էլեկտրոնային փոստին կամ հեռախոսահամարին կարճ հաղորդագրություն ստանալու միջոցով ծանուցվում է անձնագիրը կամ նույնականացման քարտը տրամադրելու կամ տրամադրումը մերժելու մասին: Անձնագրի կամ նույնականացման քարտի տրամադրումը մերժելու մասին որոշում կայացվելու դեպքում այդ որոշման հասանելիությունն էլեկտրոնային եղանակով ապահովվում է դիմողի էլեկտրոնային փոստի միջոցով:
	Այս առումով պարզաբանման կարիք ունի, թե ինչով է պայմանավորված տրամադրումը մերժելու դեպքում նույնպես 45 օր ժամկետ նախատեսելու հարցը, ինչը օրինակ դիմումը բավարարելու դեպքում՝ լոգիստիկ խնդիրներով պայմանավորված, կարող է համարվել ողջամիտ:

	Չի ընդունվել։
Կարգավորումը բխում է «Անձը հաստատող փաստաթղթի մասին» օրենքի 10-րդ հոդվածի 10-րդ մասից։

